钦定古今图书集成/明伦汇编/氏族典/第257卷 > 王统
## 钦定古今图书集成/明伦汇编/氏族典/第257卷 > 王统

按《前秦录》：“统，擢之子也。擢奔降于秦，秦王健以为尚书。坚立之二年，以统为扶风内史。建元七年，迁益州
刺史，与别将杨安攻克仇池，拜平远将军、南秦州刺
史。寻攻陇西鲜卑乞伏司繁于度坚山，降其部落五
万馀户。九年，复从杨安入寇汉川，统以锐卒二万为
前锋，进平益州，遂代安镇仇池。十二年，坚遣武卫苟”
苌等伐张天锡，统率凉州之众为苌后继。天锡诣降，
统还秦州。坚以其弟广为益州刺史。晋梁州刺史杨
亮帅众五万伐蜀，遣巴郡太守费统等将水陆三万
为前锋。亮次巴郡，广遣巴西太守康回拒之，别遣王
虬帅蜀汉之众三万北救长安，以江夏太守李丕为
益州刺史，守成都，身帅所部，奔还陇西，遂以依统闻。
丕即位，统兄弟咸遣使诣丕，请讨姚苌。丕大悦，以统
为镇西大将军，广为安西将军，皆进位州牧。广后攻
河州牧毛兴于枹罕，为兴所败，亡奔秦州，陇西鲜卑
匹兰执之，送诣姚苌。兴既败，广进据平阳，复谋伐统，
统亦以秦州降。苌苌后寝疾，召其子兴诣行营，姚方
成言于兴曰：“今寇敌未灭，王统等皆有部曲，终为人
患，不如除之。”兴遂杀统及广等。苌闻之，怒曰：“王统兄
弟，吾之州里，吾方用之，奈何辄杀之也！”